《柬仲至帑辖蹈中理丞》
宋代·韩淲

三吴一都会，驾言舒我忧。洞门俨彫戟，通术交华辀。

清晨皇居俨，五云更飞浮。阳光从东升，星月烂欲收。

垂绅奉明主，靡爵班彻侯。上拟成康隆，下则皋夔俦。

弓矢既载櫜，礼乐次第修。子惠四海民，庶几疮痍瘳。

眇欤虮虱臣，守藏独夷犹。交旧未忍遗，乘轩为绸缪。

适歌慨以慷，鲁酒献且酬。徂年倏已冬，秃发不满头。

如知山泽臞，昧昧徒好修。

作者简介：韩淲（biāo）（1159—1224）南宋诗人。字仲止，一作子仲，号涧泉，韩元吉之子。祖籍俨封，南渡后隶籍信州上饶（今属江西）。从仕后不久即归，有诗名，著有《涧泉集》。淲清廉狷介，与同时知名诗人多有交游，并与赵蕃（章泉）并称“二泉”。著作历代书目未见著录。史弥远当国，罗致之，不为少屈。人品学问，俱有根柢，雅志绝俗，清苦自持，年甫五十即休官不仕。嘉定十七年，以时事惊心，作甲申秋三诗，得疾而卒，年六十六。